b'\n_START_ARTICLE_\nAsimetri\xc4\x8dna enkripcija\n_START_PARAGRAPH_\nAsimetri\xc4\x8dna enkripcija, tudi nesimetri\xc4\x8dna enkripcija ali enkripcija z javnim klju\xc4\x8dem je enkripcija, kjer je za kriptiranje uporabljen drug klju\xc4\x8d (javni klju\xc4\x8d) kot za dekriptiranje (privatni oziroma zasebni klju\xc4\x8d). Postopki so narejeni tako, da je s poznavanjem javnega klju\xc4\x8da zelo te\xc5\xbeko ugotoviti, kak\xc5\xa1en je pripadajo\xc4\x8d zasebni klju\xc4\x8d. Tako lahko z javnim klju\xc4\x8dem vsakdo kriptira podatke, vendar jih lahko dekriptira le oseba z zasebnim klju\xc4\x8dem. Da pa se lahko vr\xc5\xa1i obojestranska komunikacija, si morata osebi najprej izmenjati lastna javna klju\xc4\x8da, ki ju nato vsak na svoji strani uporabljata za kriptiranje odhodnih sporo\xc4\x8dil.'